Der Judenstaat

( gjermanisht, shqip. 'Shteti i Hebrenjve', i përkthyer zakonisht si Shteti Çifut) është një broshurë e shkruar nga Teodor Herceli dhe botuar në shkurt 1896 në Lajpcig dhe Vjenë nga Verlags-Buchhandlung e M. Brajtenshtajnit. Është nëntitulluar "Versuch einer modernen Lösung der Judenfrage" ("Propozimi i një zgjidhjeje moderne për çështjen hebreje") dhe fillimisht u quajt "Drejtuar Rotshildëve", duke iu referuar dinastisë bankare të familjes Rotshild  sepse Herceli planifikoi për ta mbajtur atë si një fjalim për familjen Rotshild. Baroni Edmond de Rotshild e hodhi poshtë planin e Hercelit, duke menduar se ai kërcënonte hebrenjtë në diasporë. Ai gjithashtu mendoi se kjo do të vinte në rrezik vendbanimet e tij në Palestinë.

Konsiderohet si një nga tekstet më të rëndësishme të Sionizmit modern. Siç shprehet në këtë libër, Herceli parashikoi themelimin e një shteti të ardhshëm të pavarur hebre gjatë shekullit të 20-të. Ai argumentoi se mënyra më e mirë për të shmangur antisemitizmin në Evropë ishte krijimi i këtij shteti të pavarur hebre. Libri inkurajoi hebrenjtë të blinin toka në Palestinë, atdheu historik i hebrenjve,Cleveland, William L. A History of the Modern Middle East. Boulder, CO: Westview, 2004. Print. p. 224 edhe pse mundësia e një shteti hebre në Argjentinë konsiderohet gjithashtu pasi në Kushtetutën e atij vendi Neni 25 thoshte se: imigrimi i evropianëve do të mirëpritet.

Herceli popullarizoi termin "sionizëm", i cili u krijua nga Natan Birnbaum. Lëvizja nacionaliste arriti kulmin me lindjen e shtetit të Izraelit në vitin 1948, por sionizmi vazhdon të jetë i lidhur me mbështetjen politike të Izraelit.
Kategoria:Artikuj që përmbajnë tekst në gjermanisht